Toppdivisjonen i ishockey-VM 2015 for menn

VM i ishockey for elitedivisjonen 2015 blir arrangert i Praha og Ostrava i Tsjekkia i perioden 1. til 17. mai 2015. Det er det 79. verdensmesterskapet i ishockey som er arrangert av det internasjonale ishockeyforbundet (IIHF). Turneringen er den tiende gangen Tsjekkoslovakia eller Tsjekkia arrangerer Ishockey-VM. I elitedivisjonen deltar 16 lag fordelt på to grupper med åtte lag hver, der de fire beste i hver gruppe går videre til kvartfinale, mens den siste i hver gruppe rykker ned til divisjon I A for 2016. Turneringen avgjorde også landenes seeding i ishockeyturneringen under vinter-OL 2018 i Pyeongchang samt seedingen i kvalifseringsturneringerne i forkant av OL.

Turneringen ble dominert av et canadisk stjernegalleri bestående av NHL-stjerner som Sidney Crosby, Jason Spezza, Tyler Seguin, Claude Giroux, Taylor Hall, Jordan Eberle og Matt Duchene. Først gikk Canada ubeseiret gjennom gruppespillet, hvoretter de beseiret Hviterussland 9–0 i kvartfinalen og Tsjekkia 2–0 i semifinalen og nådde finalen for første gang siden 2009. Her knuste Canada de regjerende verdensmesterne fra Russland 6–1, og vant deres 25. VM-tittel. Med en målforskjell på 66-15 slo de også den canadiske rekorden for flest mål i et VM. Crosby ble samtidig innlemmet som det 26. medlemmet av den prestisjefulle Triple Gold Club – klubben for spillere som har vunnet både VM-gull, OL-gull og Stanley Cup.

USA vant bronse etter å ha beseiret vertsnasjonen Tsjekkia 3–0, hvilket samtidig var den siste landskampen for den 43-årige tsjekkiske legenden Jaromír Jágr. Jágr ble samtidig utnevnt til turneringens MVP og valgt til all-star laget i VM.

Andre rekorder ble også slått ved VM: tilskuerrekorden ved ishockey-VM ble også slått: med i alt 741 700 tilskuere slo de den gamle rekorden på 640 044 tilskuere satt ved VM i Hviterussland året før. De slo også rekorden for flest tilskuere i snitt per kamp: med 11 589 slo de rekorden på 11 078 satt i Moskva i 1979.. Den finske målvakten Pekka Rinne holdt nullen i 237:05 minutter, og slo dermed etterkrigstidens rekord for å holde nullen i et VM (den forrige rekorden ble satt i 2004 av Ján Lašák).

Valg av vertsnasjon 
To europeiske land søkte om å få arrangere mesterskapet. Disse var:

  Tsjekkia
  Ukraina

Vertskapet for mesterskapet ble endelig avgjort ved Det internasjonale ishockeyforbundets årskongress den 21. mai 2010 i Köln. Tsjekkias ansøkning (med Praha og Ostrava som vertsbyer) vant den første avstemningsrunden med 84 stemmer, mens Ukrainas søknad (med Kiev som vertsby) fikk 22 stemmer.

Turneringen blir den tiende gangen Tsjekkoslovakia eller Tsjekkia arrangerer ishockey-VM. Praha har vært vertsbyen for i alt 284 VM-kamper siden 1933, hvilket er flere enn noen annen by i verden. Turneringen vil som under ishockey-VM 2004 arrangeres i Praha og Ostrava, som med sine 552 097 tilskuere satte verdensrekord for antall tilskuere ved et ishockey-VM. Denne rekorden holdt til ishockey-VM 2014, som hadde i alt 640 044 tilskuere. Innen at valget falt på Ostrava som den andre vertsbyen var det også spekulasjoner om at Plzeň, Brno, Pardubice eller og Bratislava i Slovakia.

Arenaer

Format 
I gruppespillet vil 16 lag fordelt på 2 grupper (med 8 lag i hver) spille syv gruppespillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.

Hvis to lag har like mange poeng så er det innbyrdes oppgjør som er avgjørende. Hvis flere enn 2 lag har like mange poeng avgjøres det ut fra en intern tabell, hvor kun poengene fra deres innbyrdes kamper teller. Følgende kriterer avgjør hvilket av lagene som er best rangert:

 Flest poeng.
 Beste målforskjell.
 Flest antall mål.
 Beste resultat mot det nærmeste best rangerte laget utenfor tabellen (1. antall poeng, 2. målforskjell, 3. flest antall mål).
 Beste resultat mot det nest best rangerte laget utenfor tabellen (1. antall poeng, 2. målforskjell, 3. flest antall mål).
 Plassering på IIHFs verdensranking innen mesterskapet.

De fire beste lagene i hver gruppe avanserer til kvartfinale. De lagene som blir sist i sin respektive gruppe rykker ned til divisjon IA for 2015. Lagene som kommer på 5.- til 7.-plass har spilt ferdig i årets turnering.

Overtidsperioden spilles med fire mann på hvert lag, og vinnes når et av lagene scorer et mål («sudden death»). I grunnspillet varer overtidsperioden 5 minutter, i kvart-, semi- og bronsefinale varer den 10 minutter og i finalen 20 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).

Kvalifiserte land til elitedivisjonen

Seeding 

Seedingen er basert på IIHFs verdensranking fra 2014 som ender ved avslutningen av ishockey-VM 2014. Lagene i den innledende runden ble gruppert i forhold til deres plassering på verdensrankingen (markert i parentes):

De fire beste lagene i hver gruppe går videre til kvartfinale. Lagene som blir fem, seks og syv i det innledende gruppespillet reiser hjem, mens lagene som kommer på 8.-plass i hver gruppe rykker ned til divisjon I A.

Tropper 

Troppene ved ishockey-VM 2015 består alle av minst 15 angreps- og forsvarsspillere og to målvakter og maksimalt 22 angreps- og forsvarsspillere og 3 målvakter. Lagene skal sende inn spillertroppene innen turnerings første direktoratsmøte. Lagene kan registrere flere spillere fortløpende inntil maksimalantallet er nådd.

Gruppespillet

Gruppe A 

1Østerrike på sisteplass på innbyrdes oppgjør med Frankrike og Latvia.

Alle tider er lokale (UTC+2).

Gruppe B 

Alle tider er lokale (UTC+2).

Sluttspill

Trekning 

De fire best rangerte lagene i hver gruppe går videre til kvartfinalen. Laget rangert som nummer et i den ene gruppen gruppen spiller mot det fjerde beste laget i den andre gruppen, mens laget rangert som nummer to spiller mot laget rangert som nummer tre (altså 1A mot 4B, 2A mot 3B, 1B mot 4A og 2B mot 3A). De vinnende lagene går videre til semifinalene. Vinneren av 1A-4B spiller mot minneren av 2B-3A, mens vinneren av 1B-4A spiller mot vinneren av 2A-3B.

Kvartfinaler 
Alle tider er lokale (UTC+2).

Semifinaler 
Alle tider er lokale (UTC+2).

Bronsefinale 
Tiden er lokal (UTC+2).

Finale 

Tider er lokal (UTC+2).

Sluttresultater 
Turneringens sluttresultater ifølge IIHF:

Prisutdeling

Direktoratets prisutdeling 
Følgende spillere ble kåret til turneringens beste målvakt, forsvarsspiller og angrepsspiller av det internasjonale ishockeyforbundets direktorat:

All-star lag og MVP 
Turneringens All-Star lag og MVP ble stemt frem av internasjonale medier ved avslutningen av turneringen. Følgende spillere ble stemt frem:

Statistikk

Toppscorere

Hat-tricks 
  Taylor Hall (mot Tyskland)
  Filip Forsberg (mot Østerrike)
  Loui Ericsson (mot Latvia)
  Tyler Seguin (mot Hviterussland)

Beste målvakter 
De fem beste målmaktene som har spilt 40 % eller mer av lagets totale spilleminutter.

Målvakter med shutouts («holdt nullen») 
  Connor Hellebuyck (mot Danmark)
  Cristobal Huet (mot Østerrike)
  Leonardo Genoni (mot Tyskland)
  Martin Jones (mot Tyskland)
  Gašper Krošelj (mot Danmark)	
  Ondřej Pavelec (mot Østerrike)
  Pekka Rinne (3) (mot Danmark, Norge og Slovenia)
  Juuse Saros (mot Slovakia)

Dommere 
IIHF utnevnte følgende dommere og linjedommere til å dømme kampene under ishockey-VM 2015:

Symboler

Maskot og motto 

De offisielle maskotene til mesterskapet er Bob og Bobek, to kaniner som er kjent som hovedkarakterene i den tsjekkoslovakiske barnetegnefilmen «Bob a Bobek – králíci z klobouku», som handler om to kaniner som bor i en magikers hatt. Tegnefilmen ble skapt av artisten og illustratoren Vladimír Jiránek og ble vist første gang på tsjekkoslovakisk fjernsyn i 1979. Artisten Alex Dowis sørget for å gi Bob og Bobek dem et «ishockey-look» ved å iføre dem ishockeyutstyr og tsjekkiske landslagsdrakter med numrene 20 og 15.

Tomáš Král, presidenten i det tsjekkiske ishockeyforbundet, beskrev valget på denne måten: «Maskoten er en av de viktigste tingene for atmosfæren i mesterskapet, og vi diskuterte dette emnet grundig. Vi ønsket en maskot som ville være optimistisk, som ville si noe om Tsjekkia og som det tsjekkiske folket ville synes godt om. Vi tror at Bob og Bobek er akkurat det vi var ute etter, og at fansen vil godta dette valget på en positiv måte.»

Sponsorer 
Den tsjekkiske bilprodusenten Škoda Auto er turneringens offisielle hovedsponsor. Škoda Auto startet i 1992 med å sponsere ishockey-VM, og har en verdensrekord for det lengst varende hovedsportssponsoratet noensinne. Under turneringen blir den nye Škoda Superb stilt til rådighet for IIHF for å transportere spillere, dommere og gjester til og fra arenaene.

Andre sponsorer inkluderer Actavis, AJ Produkter, Henkel, Husky Vodka, Intersport, den tsjekkiske ølprodusenten Krušovice, Kyocera, Nike, Nivea, Raiffeisen Bank, Stadler Rail, Tissot og Zepter. Blant offisielle partnere har man blant annet Coca-Cola, McDonald's og tsjekkiske selskaper som Benzina og Skupina ČEZ.

Billetter 

Billettsalget foregikk i to runder, med en som startet i november og en som startet i februar. Billettsalget åpnet den 4. november 2014 kl. 8. Allerede etter fem timer var alle billettpakker for kampene med Tsjekkia reservert. Andre populære kamper var finalen og bronsefinalen samt Slovakias kamper mot USA, Russland og Finland. Innenfor 9 timer hadde 89,129 dagspakker blitt reservert og av disse var 31,333 allerede betalt for.

Den 21. april 2015 opplyste det tsjekkiske ishockeyforbundet og organisasjonskomiteen for turneringen at 68 prosent av billettene hadde blitt solgt, eller 495 470 i alt. De forventer over 600 000 tilskuere i løpet av de 17 dagene turneringen varer.

Det tsjekkiske ishockeyforbundet og organisasjonskomiteen samarbeidet også med det tsjekkiske departementet for utdannelse, ungdom og idrett om prosjektet «VM-Billetter til skoler», hvor skoler i Praha, Sentralböhmen og Ostrava ble tilbudt gratis billetter til utvalgte kamper. Tomáš Král beskrev prosjektet på denne måten: «Støtte til ishockey blant barn er en av prioriteringene i organiseringen av mesterskapet. I fjor hadde vi en vellykket kampanje som het «Kom og spill hockey» og en del av markedsføringen av mesterskapet er også rettet mot barn - hovedrollen i en TV-reklame er en liten gutt og våre maskoter ble blant annet valgt for deres popularitet blant de yngste fans. Dette prosjektet om å distribuere billetter til skoler kunne tiltrekke seg flere unge fans til begge arenaer».

«VM-Billetter til skoler» blir holdt i regi av utdannelsesminister Marcel Chládek (ČSSD), og i alt ble det distribuert omkring 35 000 billetter. Chládek sa at «Jeg er veldig fornøyd med muligheten for grunnskoleelever til å oppleve den unike atmosfæren ved kampene i ishockey-VM. Jeg er helt overbevist om at denne opplevelsen av å se de store duellene kan hjelpe dem til å skape en livslangt positivt forhold til idrett». Gratisbilletter ble også gitt til 120 ishockeyklubber for distribusjon til klubbenes yngre medlemmer, altså dem fra 8. klasse og under.

Kringkastingsrettigheter

Se også 
 Ishockey-VM 2015
 Ishockey-VM 2015 (divisjon I)
 Ishockey-VM 2015 (divisjon II)
 Ishockey-VM 2015 (divisjon III)

Referanser

Eksterne lenker 
 
 IIHFs hjemmeside

Ishockey-VM
Ishockey i 2015
Ishockeyturneringer i Tsjekkia
Internasjonale mesterskap i 2015
Internasjonale mesterskap i Tsjekkia
Sport i Tsjekkia i 2015
Sport i Praha